รายงานการรับนักเรียน ปีการศึกษา 2556
เรียน  ผู้รับผิดชอบการรับนักเรียน
		ตามที่โรงเรียนได้ดำเนินการรับนักเรียน ปีการศึกษา 2556 ชั้นอนุบาล 1, ป.1 และ ม.1 ตามปฏิทินการรับนักเรียน ดังนี้
1.  ชั้นอนุบาล 1  รับสมัครระหว่างวันที่  31 ม.ค. – 4 ก.พ. 2556  โรงเรียนต้องกรอกรายงานข้อมูลการรับสมัครบนเว็บไซต์ สพฐ. ทุกวัน หากไม่มีการสมัครก็ต้องรายงานในช่องไม่มีผู้สมัคร
*ประกาศผลและรายงานตัว วันที่ 10 ก.พ. 2556  และมอบตัววันที่ 17 ก.พ. 2556 โรงเรียนจะต้องกรอกข้อมูลการรับไว้  ให้แล้วเสร็จภายในวันที่ 18 ก.พ. 2556  
		2.  ชั้น ป. 1 รับสมัครระหว่างวันที่ 7 – 11 ก.พ. 2556  โรงเรียนต้องกรอกรายงานข้อมูลการรับ
                          สมัครบนเว็บไซต์ สพฐ. ทุกวัน เหมือนข้อ 1.  ประกาศผลและรายงานตัววันที่ 17 ก.พ. 2556 
                          และมอบตัววันที่ 24 ก.พ. 2556  โรงเรียนต้องกรอกข้อมูลการรับไว้ ให้แล้วเสร็จภายในวันที่ 
                          25 ก.พ. 2556
2.  ชั้น ม. 1 รับสมัครระหว่างวันที่ 14 – 18 มี.ค. 2556 โรงเรียนปฏิบัติเหมือนข้อ 1 และประกาศผล/รายงานตัว วันที่ 31 มี.ค. 2556  มอบตัววันที่  6  เม.ย. 2556 โรงเรียนต้องกรอกรายงานการรับไว้  ให้เสร็จภายในวันที่ 7 เม.ย. 2556 

**กรณีที่โรงเรียนมีผู้สมัครเข้าเรียนแต่ละชั้นจำนวนไม่มาก และเป็นเด็กในพื้นที่บริการหรือข้อมูลแน่นอนแล้ว  สามารถกรอกรายงานข้อมูล การรับไว้  ได้ตั้งแต่วันสมัครวันสุดท้าย หรือวันรายงานตัวไม่ต้องรอถึงวันมอบตัวก็ได้  หากมีการเปลี่ยนแปลงข้อมูลสามารถเข้าไปแก้ไขได้ หรือแจ้งเจ้าหน้าที่ สพป. เพื่อปรับปรุงแก้ไขได้ภายหลัง

การกรอกข้อมูลนักเรียนที่จบการศึกษา  หมายถึง  นักเรียนที่กำลังเรียนอยู่ชั้นอนุบาล 2   ชั้น ป.6  และชั้น ม.3 ปัจจุบัน (ปีการศึกษา 2555)  ให้โรงเรียนกรอกข้อมูลนักเรียนที่มีตัวอยู่ปัจจุบันไม่ต้องรอให้จบปีการศึกษา   

การรายงานการรับนักเรียน ตามที่ สพป.พะเยา เขต 1 ให้ส่งเป็นเอกสารภายในวันที่ 29 มี.ค. 2556
นั้น  ขอความกรุณาได้กรอกข้อมูลให้ครบถ้วนทุกรายการ  เพื่อเป็นข้อมูลในการรายงาน สพฐ.เกี่ยวกับเด็กตกหล่น ออกกลางคัน และตัวชี้วัด กรุณาส่งเป็นไฟล์ excel  ทางเมล์ที่ให้ไว้ก็จะขอบคุณมากครับ

จากการตรวจสอบข้อมูล  ณ  วันที่  20 ก.พ. 2556  ยังมีโรงเรียนที่ยังไม่ได้ดำเนินการในเรื่อง
ดังกล่าวอีกหลายแห่ง  หากมีปัญหาในการกรอกข้อมูลขอความกรุณาสอบถามเจ้าหน้าที่เขตฯ  หรือส่งข้อมูลให้เขตเพื่อดำเนินการให้โดยด่วนด้วย  ทั้งนี้  ขอมูลที่ปรากฏเป็นข้อมูลจาก สพฐ.  
สอบถามเพิ่มเติม  08-1289-0355   

